Source: https://dbonline.ro/volei-victorie-primul-joc-din-cupa-csm-targoviste-foarte-aproape-de-semifinale/
Timestamp: 2020-07-04 20:56:51+00:00

Document:
Volei | Victorie în primul joc din Cupă! CSM Târgoviște, foarte aproape de semifinale | DBONLINE
Acasă Sport Volei | Victorie în primul joc din Cupă! CSM Târgoviște, foarte aproape...
Volei | Victorie în primul joc din Cupă! CSM Târgoviște, foarte aproape de semifinale
Echipa de volei feminin a Clubului Sportiv Municipal Târgoviște a pășit cu dreptul în actuala ediție a Cupei României. Aseară, gruparea dâmbovițeană a luat o opțiune serioasă de calificare în semifinalele competiției după ce a învins cu 3-0 pe CSM Lugoj, în primul joc din cadrul sferturilor de finală.
Târgoviștencele nu au ținut cont că disputa are loc în deplasare și a atacat din start victoria. Astfel, la capătul unei evoluții pe măsură, succesul elevelor lui Guillermo Naranjo a venit la capătul a doar trei seturi disputate (25-22, 25-21, 25-18). Pentru formația de lângă Turnul Chindiei cele mai multe puncte cu Lugoj au fost realizate de Erin Fairs (14). În primul joc din Cupă, echipa dâmbovițeană a mizat pe L. Durr, E. Fairs (14 p), R. Marciu (11), L. Sybeldon (11), V. Hroncekova (8), A. Trică (7), D. Smith (2), M. Collar (2), A. Roșca, D. Calotă și S. Wojceska. Returul cu CSM Lugoj va avea loc la Târgoviște, la începutul anului viitor, pe 17 ianuarie. Până atunci, sâmbătă (ora 18.00), dâmbovițencele vor da piept din nou cu Lugoj în campionat, într-un meci ce va conta pentru etapa a opta a Diviziei A1. De asemenea, pe 13 decembrie, CSM Târgoviște va începe aventura europeană în Challenge Cup. Târgoviștencele vor înfrunta în 16-imile Challenge Cup pe Levski Sofia.

References: CSM 
 CSM 
 CSM 
 CSM 
 CSM 
 CSM